b'\n_START_ARTICLE_\nDiagram stelacije\n_START_PARAGRAPH_\nDiagram stelacije (tudi vzorec stelacije) je v geometriji ravninski dvorazse\xc5\xbeni diagram stranske ploskve poliedra, ki ka\xc5\xbee premice, kje se druga stranska ploskev seka z njo. Premice dvorazse\xc5\xbeni prostor razdelijo na podro\xc4\x8dja. Podro\xc4\x8dja, ki se ne sekajo s kak\xc5\xa1nimi naslednjimi premicami, se imenujejo osnovna podro\xc4\x8dja. Obi\xc4\x8dajno se neskon\xc4\x8dna podro\xc4\x8dja izklju\xc4\x8di iz diagrama vzdol\xc5\xbe poljubnega neskon\xc4\x8dnega dela premic. Vsako osnovno podro\xc4\x8dje predstavlja zgornjo stransko ploskev ene celice in spodnjo stransko ploskev druge._NEWLINE_Skupina teh diagramov, po eden za vsako vrsto stranske ploskve, se lahko uporabi za prikaz poljubne stelacije poliedra s pomo\xc4\x8djo osen\xc4\x8denja podro\xc4\x8dij, ki se pojavljajo v tej stelaciji._NEWLINE_Diagram stelacije obstaja za vsako stransko ploskev poliedra. Kadar ima polieder prehodne stranske ploskve, se lahko uporabi simetrija tako, da imajo vse stranske ploskve enako osen\xc4\x8denje. Polpravilni poliedri kot so arhimedska telesa bodo imeli razli\xc4\x8dne diagrame stelacije za razli\xc4\x8dne vrste stranskih ploskev.'